Bogdan Filov

Bogdan Dimitrov Filov (Bulgarice Богдан Димитров Филов, natus die 9 Aprilis 1883 Ulpiae Augustae Traianae in urbe provinciae eiusdem nominis; supplicio affectus die 1 Februarii 1945 Serdicae) fuit archaeologus et historiae artis et rerum politicarum peritus Bulgaricus.

 Iuventus et munus 
Filov Karlovo, Philippopolis Serdicae scholam frequentabat et anno 1900 testimonium maturitatis adeptus est. Deinde 1901 Herbipolis, 1902 - 1903 Lipsiae, anno 1904 - 1906 Friburgi archaeologiae atque historiae Romanae studebat. Anno 1906 et doctor promotus est. Annis 1907 - 1909 etiam Bonnae Lutetiae Romae studebat. Annis 1910 - 1920 director Musei Nationalis Serdicae erat. Annis 1920 - 1941 professor Universitatis Serdicensis fuit.

 Cursus honorum 
Anno 1938 administer institutionis publicae in consilio ministrorum Georgii Kjoseivanov factus est. Die 16 Februarii 1940 a rege Boride III ipse praeses ministrorum nominatus est. Rege die 28 Augusti 1943 mortuo Filov regens pro Simeone II rege, qui adhuc puer sex annorum fuit, factus est. A magistratu praesidis ministrorum se recessit.

 Supplicium 
Post diem 9 Septembris 1944, postquam Communistae in Bulgaria rerum potiti sunt, in carcerem iactus, a "iudicio populo" propter crimina allata damnatus atque cum multis aliis magistratibus pristinis die 1 Februarii 1945 supplicio affectus est.

Categoria:Alumni Universitatis Herbipolensis
Categoria:Alumni Universitatis Lipsiensis
Categoria:Alumni Universitatis Friburgensis Brisgaudiae
Categoria:Alumni Universitatis Bonnensis
Categoria:Alumni universitatum et scholarum Parisiensium
Categoria:Professores Universitatis Serdicensis
Categoria:Archaeologi Bulgariae
Categoria:Primi ministri Bulgariae